शैतान के आत्म-भ्रम के पश्‍चात् भी कि वह परमेश्‍वर को पराजित कर सकता है, शैतान विफल होने के लिए ठहरा दिया गया है। उसकी अन्तिम पराजय की यूहन्ना 12:31, प्रकाशितवाक्य 12:9, और 20:10 में भविष्यवाणीयाँ की गई हैं। क्रूस पर मसीह की मृत्यु शैतान की अन्तिम हार का आधार है (इब्रानियों 2:14-15; 1 पतरस 3:18, 22)। यह घटना एक पापहीन जीवन के लिए भव्य चरम की थी, जिसमें यीशु ने शत्रु के ऊपर निरन्तर विजय को प्राप्त किया (मत्ती 4:1-11; लूका 4:1-13)। शैतान कदाचित् मसीह की मृत्यु में आनन्दित था, यह विश्‍वास करते हुए यह उसकी जय है, परन्तु उसकी अन्य सारी जय की तरह, यह भी अल्पकालिक ही था। जब यीशु कब्र से जी उठा, तब शैतान एक बार फिर पराजित हो गया। अन्तिम जय तब आएगी जब यीशु लौट आएगा और शैतान को आग की झील में डाला जाएगा (प्रकाशितवाक्य 20:1-15)।